*A határozati javaslat elfogadásához*

***egyszerű*** *többség szükséges,*

*az előterjesztés* ***nyilvános ülésen tárgyalható****!*

*27. számú előterjesztés*

Bátaszék Város Önkormányzata Képviselő-testületének 2018. február 14.-én,

16 órakor megtartandó ülésére

*a XXIX. Bátaszéki Matematikai Verseny megrendezésének támogatása*

|  |
| --- |
| **Előterjesztő:** Dr. Bozsolik Róbert polgármester**Készítette:** Dr. Tóth Korinna igazgatási ügyintéző **Törvényességi ellenőrzést végezte:**  Takácsné Gehring Mária aljegyző **Tárgyalja:**KOIS Bizottság: 2018. 02. 12.PG Bizottság: 2018. 02. 13. |

***Tisztelt Képviselő-testület!***

 Immár 29. alkalommal kerül sor Bátaszéken az általános iskolák 3-8. osztályos tanulói, valamint a velük azonos korú gimnazisták részére a matematikaverseny döntőjének megrendezésére. Idén ennek időpontja március 9. A versennyel kapcsolatos feladatokat a Tolna Megyei Matematikai Tehetséggondozó Alapítvány végzi. Az Alapítvány az önkormányzat által államháztartáson kívülre nyújtott támogatásairól szóló 1/2015.(I.27.) önkormányzati rendelet 3. § (1) bekezdésében meghatározott bátaszéki kiemelt szervezetek közé tartozik, s így a tárgyévi költségvetési rendeletben kerül meghatározásra számára a támogatás. A rendezvény korai időpontja miatt azonban szükséges lenne már most döntést hozni a támogatás nagyságáról.

 Kérem a tisztelt képviselő-testületet az előterjesztés megtárgyalására, a határozati javaslat elfogadására.

**H a t á r o z a t i j a v a s l a t :**

**a XXIX. Bátaszéki Matematikaverseny megrendezésének támogatására**

Bátaszék Város Önkormányzatának Képviselő-testülete

1. a Tolna Megyei Matematikai Tehetséggondozó Alapítvány szervezésében 2018. március 9-én Bátaszéken megrendezésre kerülő XXIX. Bátaszéki Matematikai Verseny döntőjének megrendezéséhez 300.000 Ft vissza nem térítendő támogatást állapít meg az önkormányzat 2018. évi költségvetésében az önkormányzat által államháztartáson kívülre nyújtott támogatásairól szóló 1/2015.(I.27.) önkormányzati rendelet 3. § (1) bekezdésében meghatározott bátaszéki kiemelt szervezetek támogatása terhére***;***
2. felhatalmazza a város polgármesterét a támogatási szerződés aláírására.

*Határidő:* 2018. február 28.

*Felelős:* Takácsné Gehring Mária aljegyző

(a határozat megküldéséért)

*Határozatról értesül:* Alapítvány

 Bátaszéki KÖH pénzügyi iroda

 irattár